cyanic-selkie/wikianc huggingface dataset:
பனிக்கடல் யானை
சிறப்புகள்
பனிக்கடல் யானைகளின் தொண்டையின் அடியில் பெரிய காற்றுப்பைகள் இருப்பதால், கடல் நீரில் செங்குத்தாக தூங்கும் ஆற்றல் கொண்டது.
ஆண் பனிக்கடல் யானைகளின் பாலூறுப்பு 63 செண்டி மீட்டர் நீளம் கொண்டது. நீர், நிலத்தில் வாழும் பாலூட்டிகளை விட அதிக நீளமுள்ள பாலுறுப்பு பனிக்கடல் யானைகளுக்கு உள்ளது. கடலின் மேற்பரப்பிலிருந்து 50 முதல் 75 அடி ஆழத்தில் இருக்கும் பனிக்கடல் யானைகள் கடற்கரையிலிருந்து 1 கிலோ மீட்டருக்கும் குறைவான பகுதியிலேயே பாதுகாப்பான இடத்தில் வசிக்கின்றன. கடலில் மட்டுமன்றி, மணல்பரப்பு மற்றும் கடல்தரை திட்டுகளிலும் வாழும் இயல்புடையன.
இவற்றின் மூக்கு மற்றும் காதுகள் தண்ணீரில் நீந்தும்போது மூடிக்கொள்ளும்படி அமைந்துள்ளன. கால்கள் துடுப்புகள் போல அகன்று தட்டையாகிவிடும். நுரையீரல் பெரிதாக இருப்பதால் இதன் உடலமைப்பு மிதக்கும் தன்மையினை உடையதாக உள்ளது. இதன் நுரையீரல் பிற தரைவாழ் பாலூட்டிகளைவிட இரண்டரை மடங்கு பெரியதாகும். தரையில் நடக்கும்போது, அங்கும் இங்கும் உருளை உருளுவதுபோல இருக்கும்.
பயன்பாடுகள்
அடர்ந்த உரோமங்களுக்காகவும், உணவிற்காகவும் மனிதர்களால் பனிக்கடல் யானைகள் வேட்டையாடப்படுகின்றன. இதன் தோல் நஞ்சு தாக்கப்படாத தன்மையினைப் பெற்றிருப்பதால் மருந்து தயாரிக்கப் பயன்படுகிறது.
மேற்கோள்கள்
* பகுப்பு:கடல்வாழ் உயிரினங்கள் பகுப்பு:கடற்பாலூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
365 காதல் கடிதங்கள்
365 காதல் கடிதங்கள் (365 Kadhal Kadithangal) என்பது  2010 ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். என். பாண்டியன் இயக்கிய இப்படத்தில் யுவ கார்த்திக், அஜய், கார்த்திகா அடைகலம் ஆகியோர் முக்கிய கதாபாத்திரங்களில் நடித்துள்ளனர். கருணாஸ், ராதாரவி, தேவன், சிங்கமுத்து, பாவா லட்சுமணன், முத்துக்காளை, சம்பத் ராம் ஆகியோர் துணை வேடங்களில் நடித்துள்ளனர். சாலை மைத்ரி தயாரித்த இப்படத்தின் பாடல்களுக்கு, பவுல் ஜே. இசை அமைத்தார். படம் 17 செப்டம்பர் 2010 அன்று வெளியானது.
தயாரிப்பு
பிரியம் (1996) திரைப்படத்தை இயக்கிய என். பாண்டியன் விஷன் 21 கிரியேட்டிவ் டீம் ஒர்க்ஸ் என்ற பதாகையின் கீழ் 365 கதல் கடிதங்கள் படத்தின் வழியாக மீண்டும் இயக்கு வந்தார். இயக்குனர் கூறுகையில், "இது ஒரு பெணுக்கும், பையனுக்கும் இடையேயான இதயத்தைத் தொடும் காதல் கதையாக இருக்கும். இது அவர்களின் பள்ளி நாட்களிலிருந்து தற்போதைய வயது வரை நீண்டுள்ளது. பள்ளி நாட்கள் பின் நோக்கிய காட்சியில் விவரிக்கப்பட்டுள்ளன. மேலும் இளைஞன் அவளை  தன் காதலிக்கு அவளை பிரிந்திருக்கும்போது ஒவ்வொரு நாளும் (365 நாட்கள்) காதல் கடிதங்களை எழுதி தனது காதலை எவ்வாறு புதுப்பிக்கிறான் " என்பதாக உள்ளது. முக்கிய வேடத்திற்கு இரண்டு வெவ்வேறு நடிகர்கள் தேர்வு செய்யப்பட்டனர், அஜய் இளைஞனின் பாத்திரத்தை ஏற்றார். அறிமுக நடிகர் யுவ கார்த்திக் இளம் பள்ளி மாணவர் பாத்திரத்தை ஏற்று நடித்தார். கார்த்திகா அடைக்கலம் இரு காலக்கட்ட வேடங்களிலும் நடித்துள்ளார். காதல் கதைக்கு வண்ணமயமான பின்னணியை அளிக்கும் வகையில் இந்த படம் கொடைக்கானல் பின்னணியில் உருவாக்கபட்டது, ஆனால் படத்தின் முக்கிய பகுதிகள் உதகை, கோத்தகிரியில் படமாக்கப்பட்டன.
இசை
இப்படத்திற்கான இசையை திரைப்பட இசையமைப்பாளர் பால் ஜே. அமைத்தார். இதன் இசைப்பதிவில் 6 பாடல்கள் உள்ளன. படத்தின் இசையானது 2009 திசம்பர் 13 அன்று டி. ராஜேந்தரால் வெளியிட அதை சிலம்பரசன் பெற்றார்.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2010 தமிழ்த் திரைப்படங்கள்
மாரோ பியோர்
மாரோ பியோர்  (Mauro Fiore) (பிறப்பு:நவம்பர் 17, 1964)  என்பவர் இத்தாலி நாட்டு ஒளிப்பதிவாளர் ஆவார். இவர் டிரெய்னிங் டே (2001), தி ஹைர்: டிக்கர், டியர்ஸ் ஆஃப் தி சன் (2003), ஸ்மோக்கின் ஏசஸ் (2007) மற்றும் தி கிங்டம் (2007) போன்ற படங்களில் பணியாற்றினார். அதை தொடர்ந்து 2009 ஆம் ஆண்டு வெளியான அவதார் என்ற திரைப்படத்திற்காக 82ஆவது அகாதமி விருதுகளில் சிறந்த ஒளிப்பதிவாளருக்கான அகாடமி விருதை வென்றார்.
இவர் ட்ரேசி டேக்ஸ் ஆன் என்ற தொலைக்காட்சி தொடரின் ஒளிப்பதிவாளராகவும் பணியாற்றினார். அத்துடன் இசுபைடர்-மேன்: நோ வே ஹோம் படத்திற்கான புகைப்பட இயக்குனராக இருந்துள்ளார்.
வெளி இணைப்புகள்
பகுப்பு:1964 பிறப்புகள் பகுப்பு:வாழும் நபர்கள் பகுப்பு:திரைப்பட ஒளிப்பதிவாளர்கள்
கிளிசே 22
கிளீசே 22 என்பது V547 காசியோபியா அல்லது ADS 440′ என்றும் பட்டியலிடப்பட்ட காசியோபியா விண்மீன் குழுவில் சுமார் 33 ஒளி ஆண்டுகள் தொலைவில் உள்ள ஒரு படிநிலை விண்மீன் அமைப்பு ஆகும். இந்த அமைப்பு சிவப்பு குள்ளன் விண்மீன்கள்கள், கிளீசே 22ஏ, கிளீசே22சி, ஆகிய கோள்களைக்  கொண்டுள்ளது, இது மூன்றாவது செங்குறுமீன் கிளிசே 22:22பி மூலம் சுமார் 223 ஆண்டுகள் வெளிப்புற வட்டணையில் சுற்றுகிறது.
கோள் அமைப்பு
2008 ஆம் ஆண்டு நிலவரப்படி, சூரியனுக்கு வெளியே உள்ள ஒரு கோள் கிளீசே 22B, கிளீசே 22B கோலைச் சுற்றுகிறது என்று அறிவிக்கப்பட்டது , ஆனால் இது தற்போது உறுதிப்படுத்தப்படவில்லை. 2011 ஆம் ஆண்டு நடத்தப்பட்ட ஆய்வில், இந்தக் கோளின் சுற்றுப்பாதை நிலையானது என்று சுட்டிக்காட்டப்பட்டுள்ளது.
வெளி இணைப்புகள்
பகுப்பு:M வகை முதன்மை வரிசை விண்மீன்கள் பகுப்பு:பழுப்புக் குறுமீன்கள் பகுப்பு:இரும விண்மீன்கள்
2-குளோரோபீனால்
2-குளோரோபீனால் (2-Chlorophenol) என்பது C6H5ClO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பீனால் வழிப்பொருளான இச்சேர்மத்துடன் தொடர்புடைய சேர்மங்கள் நச்சுக்கொல்லி முகவர்களாகவும் பல்வேறு வகையான பூச்சிக்கொல்லிகளாகவும் பயன்படுத்தப்படுகின்றன. இவற்றைத் தவிர வேறுசில பயன்களையும் குறிப்பாக 2-குளோரோபீனால் பெற்றுள்ளது. பீனாலை பல்குளோரினேற்றம் செய்யும்போது இடைநிலைச் சேர்மமாக இச்சேர்மம் தோன்றுகிறது. நிறமற்ற நிலையில் இருந்து அரக்கு திரவமாகக் காணப்படும் இச்சேர்மம் மனத்திற்கொவ்வாத ஊடுறுவும் கார்பாலிக் மணத்தைக் கொண்டுள்ளது. ஆர்த்தோ-குளோரோபீனால் என்றும் அழைக்கப்படும் 2-குளோரோபீனால் நீரில் மெல்ல மெல்ல மூழ்கி கரையக்கூடிய சேர்மமாகவும், எத்தனால், ஈதர், பென்சீன் மற்றும் எரிகாரம் ஆகியனவற்றில் நன்கு கரையக்கூடியதாகவும் விளங்குகிறது.
இவற்றையும் காண்க
பகுப்பு:கரிம ஆலைடுகள் பகுப்பு:பீனால்கள் பகுப்பு:குளோரோபீனால்கள் பகுப்பு:குளோரோ அரீன்கள் பகுப்பு:தொற்றுநீக்கிகள்
உப்பு மாளிகை
frame|உப்பு விடுதியைக் காட்டும் வரைபடம் thumb|250x250px உப்பு மாளிகை ( Palacio de Sal  என்ற எசுப்பானிய சொல்லுக்கு "உப்பு மாளிகை" என்று பொருள்) என்பது உப்புப் பாளங்களால் கட்டப்பட்ட ஒரு விடுதியாகும். இது தென் அமெரிக்க நாடான பொலிவியா நாட்டில் உள்ள உலகின் பெரிய உப்புப் படுகையான சாலர் டி உயினி என்னும் உப்பு மட்டும் எஞ்சிய காய்ந்த ஏரிப்படுக்கையின் முனையில் கட்டப்பட்டுள்ளது. ‘டான் ஜுவான் க்வீசடா’ என்ற படைப்பாளியின் மூளையில் உருவான இந்த விடுதிதான், உலகின் முதல் உப்பு விடுதி ஆகும். இதற்குப் பின் சில உப்பு விடுதிகள் திறக்கப்பட்டபோதிலும், ‘பேலசியோ டி சால்’தான் உலகின் மிகப் பெரியது. ஒவ்வொரு ஆண்டும் மழைக் காலத்தில் கரைந்த சில சேதங்களை மழைக்காலம் முடிந்தபின் மறுசீரமைப்பது வழக்கம். இது பொலிவியாவின் தலை நகரான லா பாசில் இருந்து 350 கி.மீ. (220 மைல்) தொலைவில் உள்ளது.
சாலர் டி உயினி என்பது உலகின் மிகப்பெரிய உப்புப் படுக்கையாகும். இது 10,582 சதுர கி.மீ (4,086 சதுர மைல்) பரப்பளவு உடையது. இது பொலிவியாவின் தென்மேற்கில்  ஆந்தீஸ் மலைத்தொடருக்கு அருகில் 3,656 மீட்டர் (11,995 அடி) உயரத்தில் உள்ளது. சாலர் டி உயினிக்கு தொலைவில் இருந்து வரும் சுற்றுலா பயணிகளுக்கு இங்கிருந்து தங்கள் நகரங்களுக்கு திரும்பும்வரை ஓய்வு எடுக்க இடம் தேவைப்பட்ட நிலையில் கட்டுமானப் பொருட்கள் கிடைக்காத இந்த ஒதுக்குப்பறமான பகுதியில் உப்புப் பாளங்களால் விடுதி கட்டலாம் என்ற யோசனை உருவானதாம்.
முதல் விடுதி 1993-1995 காலகட்டத்தில் உப்புப் பாளங்களால் சாலர் டி உயினியின் மையத்தில் கட்டப்பட்டது. விரைவில் இந்த விடுதி புகழ்பெற்ற ஒரு சுற்றுலா தலமானது. இதில் 12 இரட்டை படுக்கை அறகளுடன் ஒரு பொதுவான குளியலறையுடன் இருந்தது. உப்புப் படுக்கையின் மையத்தில் இந்த விடுதி இருந்ததால் இந்த இடத்தில் நலவாழ்வு சிக்கல்கள் எழுந்தன. இதனால் ஏற்பட்ட தீவிர சுற்றுச்சூழல் மாசுபாடு காரணமாக விடுதி 2002 இல் கலைக்கப்பட்ட வேண்டியதாயிற்று.
2007 ஆண்டைய காலத்தில் ஒரு புதிய விடுதி கட்டப்பட்டது. பேலசியோ டி சால் என்ற பெயரில் புதிய இடத்தில் உப்புப் படுக்கையின் கிழக்கு ஓரத்தில் கட்டப்பட்டது. இந்த இடம் பொலிவியாவின் தலைநகரான லா பாசில் இருந்து தெற்காக 350 km உள்ளது. இந்த கட்டடம் 1 மில்லியன் 35-செ.மீ (14-அங்குளம்) கனமுடைய உப்புப் பாளங்களால் கட்டப்பட்டது. இதன் தரை, சுவர், கூரை, கட்டில், மேசை இருக்கை போன்ற அறைகலன்கள் என இங்கு எல்லாம் உப்பால் செய்யப்பட்டது. சுகாதார அமைப்பு முறைகளுக்கு அரசு விதிகளுக்கு இணங்க மாற்றியமைக்கப்பட்டது. இங்கு நீராவிக் குளியலறை, நீர்சுழல் குளியலறை, நீச்சல் குளம் போன்றவையும் உப்பால் செய்யப்பட்டவையாம்.
மேற்கோள்கள்
பகுப்பு:சுற்றுலா பகுப்பு:கட்டிடக்கலை பகுப்பு:உப்புகள் பகுப்பு:பொலிவியா
கிளிசே 54
Gliese 54(Gliese 54) (GJ 54 / HIP 5496 / LHS 1208) என்பது சூரிய மண்டலத்திற்கு அருகில் 25.7 ஒளியாண்டுகள் தொலைவில் அமைந்துள்ள ஒரு விண்மீனாகும். இது ஹைட்ரசுக்கு அருகிலுள்ள உள்ள துகானா விண்மீன் குழுவில் அமைந்துள்ளது. இது + 9.8 தோற்றப் பருமை  கொண்டு கட்புல   வாயில் ஒளிர்மைக்கு கீழே உள்ளது.
கிளிசே 54 என்பது M2  கதிர்நிரல்வகை செங்குறுமீன் ஆகும், இது 4250 K  விளைவுறு வெப்பநிலையைக் கொண்டுள்ளது. இது ஒரு துணையைக் கொண்டுள்ளது, இது 427 ± 9 நாட்கள் சுற்றுப்பாதை காலத்துடன் ஒரு இரும விண்மீன் அமைப்பை உருவாக்குகிறது. ஹப்பிள் விண்வெளி தொலைநோக்கியில் நிறுவப்பட்ட NICMOS கருவியின் மூலம் கிளைஸ் 54 ஐ விட ~1 பருமை குறைவான  ஒளிர்மையுள்ள ஒரு செங்குறுமீன் தீர்வு காணப்பட்டுள்ளது.
கிளிசே 54 விண்மீனுக்கு நெருக்கமான விண்மீன்களான  சூரிய ஒப்புமீன் துகானே  3 ஒளி ஆண்டுகள் தொலைவிலும் β ஹைட்ரி 5 ஒளி ஆண்டுகள் தொலைவிலும் உள்ளன.
மேற்கோள்கள்
பகுப்பு:M வகை முதன்மை வரிசை விண்மீன்கள் பகுப்பு:இரும விண்மீன்கள்
வலியவிட்டில் திஜூ
வலியவிட்டில் திஜூ (Valiyaveetil Diju) (വലിയവീട്ടില്‍ ദിജു; பிறப்பு: 4 ஜனவரி 1981),அல்லது ''' வ. திஜூ (V. Diju)''', ஓர் இந்திய இறகுப்பந்தாட்ட வீரர் ஆவார். இவர் கேரளா, கோழிக்கோட்டைச் சேர்ந்தவர். இவர் ஜுவாலா குட்டாவின் இணையாட்டக்கார்ர். இவர் இந்தியத் தேசியக் கலப்பு இரட்டையர் போட்டியாளர், இவரது குழு உலகில் ஏழாவது தரத்தைப் பெற்றுள்ளதாக உலக இறகுப்பந்தாட்டக் கூட்டமைப்பு மதிப்பீடு செய்துள்ளது. இவர் 2014 இல் அருச்சுனா விருதைப் பெற்றுள்ளார். இவர் கேரளாவின் உயர்விருதான ஜி. வி. இராஜா விருதையும் பெற்றுள்ளார் இவர் 2014 இல் ஜிம்மி ஜார்ஜ் விருதைப் பெற்றவர்.
வெளி இணைப்புகள்
பகுப்பு:1981 பிறப்புகள் பகுப்பு:வாழும் நபர்கள் பகுப்பு:இந்திய இறகுப்பந்தாட்ட வீரர்கள் பகுப்பு:இந்திய ஒலிம்பிக் இறகுப்பந்தாட்ட வீரர்கள் பகுப்பு:அருச்சுனா விருது பெற்றவர்கள்
அறிவியல் மேற்கோள் சுட்டெண்
விரிவுபடுத்தப்பட்ட அறிவியல் மேற்கோள் சுட்டெண் (முன்னர் அறிவியல் மேற்கோள் சுட்டெண்)(Science Citation Index)(எஸ்சிஐ) என்பது மேற்கோள் சுட்டாகும். இதனை முதன் முதலில் அறிமுகப்படுத்தியது அறிவியல் தகவல் நிறுவனத்தினை (ஐஎஸ்ஐ) சார்ந்த தயாரித்து யூஜின் கார்பீல்டு. 1964ஆம் ஆண்டு அதிகாரப்பூர்வமாக இது அறிமுகப்படுத்தப்பட்டது. இப்போது இது கிளாரிவேட் அனலிட்டிக்ஸ் (முன்பு தாம்சன் ராய்ட்டர்ஸின் அறிவுசார் சொத்து மற்றும் அறிவியல் வணிகம்) நிறுவனத்திற்குச் சொந்தமானது. இந்த அறிவியல் மேற்கோள் சுட்டானது தற்பொழுது பல்வேறு துறைகளை உள்ளடக்கி விரிவடைந்தது. 1900 முதல் தற்போது வரை 178 பிரிவுகளில் 9,200க்கும் மேற்பட்ட குறிப்பிடத்தக்க ஆய்விதழ்களை உள்ளடக்கியது. தேர்வு செயல்முறை காரணமாக அறிவியல் மற்றும் தொழில்நுட்பத்தின் உலகின் முன்னணி ஆய்விதழின் மாற்றாக இது கருதப்படுகிறது.
இந்த அறிவியல் மேற்கோள் சுட்டெண் குறிப்பாக அறிவியல் வலை மற்றும் அறிவியல் தேடல் உள்ளிட்ட தளங்களில் இணையத்தில் கிடைக்கிறது. (குறுவட்டு மற்றும் அச்சிடப்பட்ட பதிப்புகள் குறைந்த எண்ணிக்கையிலான ஆய்விதழ்களை உள்ளடக்கிக் கிடைக்கின்றது). இந்த தரவுத்தளம் ஒரு ஆராய்ச்சியாளரை எந்த முந்தைய கட்டுரைகள் மேற்கோள் காட்டியுள்ளன, அல்லது எந்தவொரு குறிப்பிட்ட எழுத்தாளரின் கட்டுரைகளையும் மேற்கோள் காட்டியுள்ளன அல்லது அடிக்கடி மேற்கோள் காட்டப்பட்டுள்ளன என்பதை அடையாளம் காண அனுமதிக்கிறது. இந்த தரவுத்தளத்தின் பல துணைக்குழுக்களை தாம்சன் ராய்ட்டர்ஸ் சந்தைப்படுத்துகிறது. இது "சிறப்பு மேற்கோள் சுட்டுகள்", நரம்பு அறிவியல் மேற்கோள் சுட்டெண் மற்றும் வேதியியல் மேற்கோள் சுட்டெண் போன்றவை.
வேதியியல் மேற்கோள் அட்டவணை
வேதியியல் மேற்கோள் சுட்டை முதன்முதலில் யூஜின் கார்பீல்ட் என்ற வேதியியலாளர் அறிமுகப்படுத்தினார். இவரது அசல் "தேடல் எடுத்துக்காட்டுகள் ஒரு வேதியியலாளராக [இவரது] அனுபவத்தை அடிப்படையாகக் கொண்டவை". 1992ஆம் ஆண்டில், குறியீட்டின் மின்னணு மற்றும் அச்சு வடிவம் 330 வேதியியல் ஆய்விதழிலிருந்து பெறப்பட்டது. இதில் ஆய்விதழின் அனைத்து பகுதிகளும் உள்ளடக்கப்பட்டன. 4,000 பிற ஆய்விதழ்களிலிருந்து தேர்ந்தெடுக்கப்பட்ட கட்டுரைகளின் கூடுதல் தகவல்களும் இணைக்கப்பட்டன. வேதியியலின் துணைப்பிரிவுகளான கரிம, கனிம, பகுப்பாய்வு, இயற்பியல் வேதியியல், பாலிமர், கணக்கீட்டு, ஆர்கனோமெட்டிக், பொருட்கள் வேதியியல் மற்றும் மின் வேதியியல் உள்ளடக்கப்பட்டன.
வெளி இணைப்புகள்
பகுப்பு:இணைய தரவுதளங்கள்
தையிட்டி
தையிட்டி, இலங்கையின் யாழ்ப்பாண மாவட்டத்தில் உள்ள வலிகாமம் வடக்குப் பிரதேச செயலாளர் பிரிவில் அமைந்துள்ள ஓர் ஊர். மிகவும் உயர்ந்த திடல்களை கொண்ட இடமாகவும் ஆழமான கிணறுகளை கொண்ட இடமாகவும் அமைந்துள்ள ஊர் தையிட்டி. இது தையிட்டி வடக்கு, தையிட்டி கிழக்கு, தையிட்டி தெற்கு ஆகிய கிராம அலுவலர் பிரிவுகளுக்குள் உள்ளன. தையிட்டி தெற்கில் ஏறக்குறைய 400 ஆண்டுகள் பழமை வாய்ந்த "கணையவிற் பிள்ளையார் அல்லது குளத்தடி பிள்ளையார் ஆலயம்" அமைந்துள்ளது. தையிட்டிக்கு வடக்கில் வங்காள விரிகுடா அமைந்துள்ளது. இவ்வூருக்கு மேற்கில் காங்கேசன்துறையும், கிழக்கில் மயிலிட்டியும், தெற்கில் பளைவீமன்காமமும் காணப்படுகின்றன.
இவற்றையும் பார்க்கவும்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
போர்ட் ஆஃப் ஸ்பெய்ன்
போர்ட் ஆஃப் ஸ்பெய்ன் (Port of Spain) டிரினிடாட் மற்றும் டொபாகோ குடியரசின் தலைநகரமாகவும் நாட்டின் மூன்றாவது பெரிய நகராட்சியாகவும் விளங்குகின்றது. 2011ஆம் ஆண்டு கணக்கெடுப்பின்படி நகர மக்கள்தொகை 36,963 ஆகவும் பெருநகரப்பகுதியில் மக்கள்தொகை 128,026 (1990 அலுவல்முறையற்ற மதிப்பீடு) ஆகவும் நாளும் வந்து செல்லும் மக்கள்தொகை 250,000 ஆகவும் உள்ளது. இந்நகரம் பாரியா வளைகுடாப் பகுதியில் டிரினிடாட் தீவின் வடமேற்கில் அமைந்துள்ளது. 600,000 பேர் வசிப்பதாக மதிப்பிடப்படும் கிழக்கு-மேற்கு தொடர்நகரங்களின் அங்கமாகவும் உள்ளது.
இந்நகரம் முதன்மையாக சில்லறை வணிக மற்றும் நிர்வாகத் தலமாக செயல்படுகின்றது. 1757 முதல் தீவின் தலைநகரமாக விளங்குகின்றது. கரிபியன் பகுதிக்கு முதன்மையான நிதியச் சேவைகள் மையமாகவும் விளங்குகின்றது. இப்பகுதியில் அமைந்துள்ள இரு பெரும் வங்கிகளின் தாயகமாக விளங்குகின்றது.
கரீபியப் பகுதியில் முதன்மை நகரமாக உருவெடுத்துள்ள போர்ட் ஆப் ஸ்பெய்னில் 2009ஆம் ஆண்டு நடந்த ஐந்தாவது அமெரிக்காக்களின் மாநாட்டிற்கு விருந்தினர்களாக அமெரிக்க குடியரசுத் தலைவர் பராக் ஒபாமாவும் அமெரிக்க வெளியுறவுத் துறை செயலர் இலரி கிளின்டனும் வந்திருந்தனர். அதே ஆண்டில் பொதுநலவாய அரசுத் தலைவர் மாநாட்டையும் 2011இல் பொதுநலவாய வணிக மன்றத்தையும் ஏற்று நடத்தியது.
மேற்சான்றுகள்
பகுப்பு:தென் அமெரிக்கத் தலைநகரங்கள் பகுப்பு:திரினிடாட் டொபாகோ
ஜோசப் பிகன்
ஜோசப் " பெப்பி " பிகன் (Josef "Pepi" Bican 25 செப்டம்பர் 1913 - 12 டிசம்பர் 2001) ஓர் ஆஸ்திரிய - செக் தொழில்முறை கால்பந்து வீரர் ஆவார். இவர் முன்கள வீரராக விளையாடினார்.
பிகன் தனது கால்பந்து தொழில் வாழ்க்கையை ரேபிட் வியன்னாவில் 1931 இல் தொடங்கினார். பிகன் ஆஸ்திரியாவில் இருந்த காலத்தில் நான்கு லீக் பட்டங்களை வென்றார், பின்னர் 1937 இல் சிலாவியா பிரகாவுக்குச் சென்றார், அங்கு இவர் 1948 வரை தங்கியிருந்தார், மேலும் அந்தச் சங்கத்திற்காக விளையாடிவர்களில் அதிக இலக்குகள் அடித்தவர் எனும் சாதனையையும் படைத்தார்.
ஆரம்ப கால வாழ்க்கை
பிகன் வியன்னாவில் ஃபிரான்டிசெக் மற்றும் லுட்மிலா பிகானுக்கு மகனாகப் பிறந்தார். இவர் மூன்று குழந்தைகளில் இரண்டாவது குழந்தை ஆவார். இவரது தாய், ஃபிரான்டிசெக் தெற்கு போஹேமியாவில் உள்ள செட்லிஸைச் சேர்ந்தவர்.ஜோசப்பின் தந்தை ஃபிரான்டிசெக் ஹெர்தா வியன்னாவுக்காக விளையாடிய ஒரு கால்பந்து வீரர் ஆவார். இவர் முதலாம் உலகப் போரில் கலந்துகொண்டவர் ஆவார். இருப்பினும், ஃபிரான்டிசெக் 1921 ஆம் ஆண்டில் தனது 30 ஆம் வயதில் வயதில் இறக்க நேரிட்டது, ஏனெனில் ஒரு கால்பந்து போட்டியில் சிறுநீரகத்தில் ஏற்பட்ட காயத்திற்கு சிகிச்சையளிக்க  இவர் மறுத்துவிட்டார்.
சர்வதேச கால்பந்து வாழ்க்கை
நவம்பர் 29, 1933 இல், (20 வயது மற்றும் 64 நாட்கள்) பிகன் ஆஸ்திரிய தேசிய அணியில் இடம் பெற்றார். இசுக்காட்லாந்திற்கு எதிரான அந்தப் போட்டியில் 2-2 என்ற இலக்குகள் கணக்கில் ஆஸ்திரிய அணி வெற்றி பெற்றது. பின்னர் இவர் 1934 உலகக் கோப்பையில், ஆஸ்திரியாவின் வுண்டர்டீம் அரையிறுதி வாய்ப்பினைப் பெற்ற போது அந்த அணிக்காக விளையாடினார். கூடுதல் நேரத்தில் இவர் இலக்குகள் அடித்ததன் மூலம் பிரான்சுக்கு எதிரான போட்டியில் 3–2 வெற்றியில் என வெற்றி பெற்றது.
கிளிசே 880
கிளிசே 880 (Gliese 880) என்பது பெகாசசின் வடக்கு விண்மீன் குழுவில் உள்ள ஒரு சிறிய செங்குறுமீனாகும், இது ஒரு புற்வெளிக்கோள் துணையை ஓம்புகிறது. 2020 ஆம் ஆண்டு நிலவரப்படி கிளிசே 880 இன் விண்மீன் துணைகள் எதுவும் கண்டுபிடிக்கப்படவில்லை.
கோள் அமைப்பு
ஜூன் 2019 இல், கிளிசே 880 ஐச் சுற்றி ஒரு கோள் இருப்பதாக அறிவிக்கப்பட்டது.
மேற்கோள்கள்
பகுப்பு:பெகாசசு விண்மீன் குழு பகுப்பு:M வகை முதன்மை வரிசை விண்மீன்கள்
குழி கழிவறை
குழி கழிவறை (pit latrine அல்லது pit toilet) என்பது தரையில் அமைக்கப்பட்டுள்ள துளையில் மனிதக் கழிவுகள் சேகரமாகும் வகையில் அமைக்கப்பட்டுள்ள கழிவறை ஆகும். அது தண்ணீரின்றி பயன்படுத்தும் வகையிலோ அல்லது ஒன்று முதல் மூன்று லிட்டர் தண்ணீர் பயன்படுத்தும் முறையிலோ அமைக்கப்பட்டிருக்கும். ஒழுங்காகக் கட்டப்பட்டுப் பராமரிக்கப்படும் போது, அவை திறந்த வெளியில் மலம் கழிப்பதைக் குறைத்து, மனித மலம் மூலம் பரவும் நோய்களைக் குறைக்க உதவும். இதனால் ஈக்கள் மூலம் மலத்திலிருந்து உணவுக்கு நோய்க்கிருமிகள் பரவுவது குறைகிறது. இந்த நோய்க்கிருமிகள் தொற்று வயிற்றுப்போக்கு மற்றும் குடல் புழு நோய்கள் ஆகியவற்றுக்கு முக்கிய காரணமாக அமைகிறது. தொற்று வயிற்றுப்போக்கால் 2011 ஆம் ஆண்டில் ஐந்து வயது வயதிற்குட்பட்ட குழந்தைகளில் 0.7 மில்லியன் பேர் இறந்தனர் மேலும் 250 மில்லியன் குழந்தைகள் பள்ளி நாட்களைத் தவறவிட்டனர். பொது இடத்தில் மலம் கழிப்பதைத் தடுப்பதற்கு குழி கழிவறைகள் செலவு குறைந்த முறையாகும்.
அடிப்படையான குழிக் கழிவறையில் பல மாற்றங்களைச் செய்ய முடியும். அதில் ஒன்று கட்டமைப்புக்கு மேலே ஒரு காற்றோட்டக் குழாயை அமைப்பதாகும். இது காற்றோட்டத்தை அதிகரித்து, கழிவறையின் துர்நாற்றத்தைக் குறைக்கிறது. குழாயின் மேல் முனையை (பொதுவாக கண்ணாடியிழைப் பிளாஸ்ட்டிக்கு மூலம் செய்யப்பட்ட) வலை போன்ற அமைப்பினால் மூடும் போது ஈக்களின் பரவலும் தடுக்கப்படுகிறது. இந்த வகைக் கழிவறைகளில் குழியை மூடுவதற்கு மூடி எதுவும் தேவையில்லை. தரையை அமைத்து நீர் எளிதாக வெளியேறுமாறு செய்வதும், குழியின் உறுதித்தன்மையை அதிகரிக்க செங்கற்கள் அல்லது சிமென்ட் உறைகளால் அதன் மேற்புறத்தை அமைப்பதும் இதன் பிற மேம்பாடுகளாகும்.
மேற்குறிப்புகள்
பகுப்பு:கழிவறைகள் பகுப்பு:சுகாதாரம்
பள்ளியின் முதல் நாள்
thumb|300x300px| பள்ளியின் முதல் நாளின் போது மாணவர்கள். பள்ளியின் முதல் நாள் (First day of school) ஒரு கல்வியாண்டின் முதல் நாளாகும். இது வழக்கமாக வடக்கு அரைக்கோளத்தில் ஆகஸ்ட் அல்லது செப்டம்பரிலும் ,தெற்கு அரைக்கோளத்தில் சனவரி அல்லது பிப்ரவரியிலும் இருக்கும், ஆனால் இந்த கால அளவானது நாட்டுக்கு நாடு வேறுபடும்.
எகிப்து
எகிப்தில், கல்வி ஆண்டு பொதுவாக செப்டம்பர் மூன்றாம் பிற்பகுதியில் (குறிப்பாக செப்டம்பர் கடைசி பத்து நாட்களில் முதல் சனிக்கிழமை) தொடங்குகிறது. எடுத்துக்காட்டாக, 2019 இல், பள்ளி செப்டம்பர் 21, சனிக்கிழமை தொடங்கியது, 2018 இல், அது செப்டம்பர் 22 சனிக்கிழமை தொடங்கியது. இந்த தேதிகள் கல்வி அமைச்சகம் (எகிப்து) மற்றும் உயர்கல்வி அமைச்சகம் ஆகியவற்றால் வழங்கப்படுகின்றன. இவை உள்ளூர் பள்ளிகள் மற்றும் பல்கலைக்கழகங்கள் அனைத்திற்கும் பொருந்தும். இருப்பினும், தனியார் நிறுவனங்களாக இருப்பின் அவர்களது விருப்பதிற்கு ஏற்ப நாளினைத் தேர்வு செய்யலாம். பொதுப் பள்ளிகள் மற்றும் தேசியப் பள்ளிகளுக்கான கல்வி ஆண்டு இரண்டு பருவங்களைக் கொண்டுள்ளது, ஒவ்வொன்றும் சுமார் 15 வாரங்கள் இருக்கும். ஆனால் இந்தக் கால அளவானது தரம் அல்லது பாடங்களைப் பொறுத்து மாறுபடலாம்.
மொராக்கோ
மொராக்கோவில், கல்வியாண்டு செப்டம்பரில் தொடங்கி சூன்/சூலை தொடக்கத்தில் முடிவடைகிறது. பருவம் 1 (இலையுதிர் காலம்): செப்டம்பர் - சனவரி வரை, பருவம் 2 (வசந்த காலம்): பிப்ரவரி - சூன்/சூலை தொடக்கத்தில் முடிவடைகிறது.
இந்தியா
இந்தியாவில் கோடை விடுமுறைக்குப் பிறகு சூன் மாதம் பள்ளிகள் மீண்டும் திறக்கப்படுகின்றன. ஆரம்ப, இடைநிலை மற்றும் உயர்நிலைப் பள்ளிகள் உட்பட K-12 முழுமைக்கும் இது பொருந்தும். மாநில வாரியப் பள்ளிகள் மார்ச் அல்லது ஏப்ரல் மாதங்களில் ஆண்டுத் தேர்வுகளை நடத்துகின்றன, மேலும் கோடை விடுமுறைக்குப் பிறகு சூன் மாதத்தில் புதிய கல்வி ஆண்டு தொடங்கும். இருப்பினும், ICSE மற்றும் CBSE போன்ற சில வாரியங்களுக்கு இது மாறுபடும். அவர்களின் ஆண்டுத் தேர்வுகள் பிப்ரவரி மாதத்தில் நடத்தப்படுகின்றன, அதன் பிறகு புதிய கல்வி ஆண்டு மார்ச் கடைசி வாரத்தில் தொடங்குகிறது.
இந்தோனேசியா
இந்தோனேசியாவில், பள்ளியின் முதல் நாள் பொதுவாக சூலை நடுப்பகுதியில் இருக்கும்.
ஈரான்
ஈரானில், பள்ளியின் முதல் நாள் செப்டம்பர் பிற்பகுதியில் இருக்கும்.
இஸ்ரேல்
இஸ்ரேலில் பள்ளியின் முதல் நாள் செப்டம்பர் 1 ஆக இருக்கும் அன்றைய நாள் ஓய்வு நாளாக இருந்தால் செப்டம்பர் 2ஆம் நாள் பள்ளி திறக்கப்படும்  தொடக்கப்பள்ளிக்கு சூன் 30-ம் தேதியும், மேல்நிலை மற்றும் உயர்நிலைப் பள்ளிகளுக்கு சூன் 20-ம் தேதியும் பள்ளிக் கடைசி நாள்.
சான்றுகள்
பகுப்பு:பள்ளிகள்
கந்தமாதன் குன்று
கந்தமாதன குன்று (Mt. Gandhamadana) என்பது இந்தியா மற்றும் இலங்கை ஆகியவற்றுக்கு இடையே பாக்கு நீரிணையில் அமைந்துள்ள  பாம்பன் தீவின் உயரமான முகடு ஆகும்.
அமைவிடம்
வலது|thumb|200x200px|கந்தமாதன குன்றின் மேலிருந்து பாம்பன் தீவின் மேற்குப் பகுதி ஒரு பார்வை. கந்தமாதன குன்று, இராமேசுவரத்தில் இருந்து மூன்று கிலோமீட்டர் தொலைவில், கிட்டத்தட்ட தீவின் மேற்கு எல்லையில் உள்ள அழிந்த நகரான தனுஷ்கோடிக்கு செல்லும் பாதையின் இடையே உள்ளது.
வரலாறு
கந்தமாதன மலைக் குன்றின் உச்சியில் இருந்தே அனுமான் இராவணனின் ஆட்சிப் பகுதியான இலங்கைக்கு தாவியதாக நம்பப்படுகிறது. காளிதாசர் இயற்றிய குமாரசம்பவம் எனும் நூலில், இமய மலையில் உள்ளதாக கூறப்படும் புராண நகரான ஒசாதிபிரஸ்தாவை வெற்றிகொண்டதை பற்றிக் குறிப்பிடும்போது, கந்தமாதன குன்றை மேற்கோளாகச் சுட்டியுள்ளார்.
வெளி இணைப்புகள்
பகுப்பு:தமிழ்நாட்டில் உள்ள மலைகள் பகுப்பு:இராமாயண நிகழிடங்கள் பகுப்பு:இராமநாதபுரம் மாவட்டம்
புரோடாக்டினியம் மூவைதரைடு
மேற்கோள்கள்
பகுப்பு:புரோடாக்டினியம் சேர்மங்கள் பகுப்பு:ஐதரைடுகள்
கே. எஸ். அதியமான்
'''கே. எஸ். அதியமான்''' ஓர் இந்தியத் திரைப்பட இயக்குநர் மற்றும் தயாரிப்பாளர் ஆவார். இந்தி, தமிழ், மலையாளம் உள்ளிட்ட மொழிகளில் திரைப்படங்களை இயக்கியுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:தமிழ்த் திரைப்பட இயக்குநர்கள் பகுப்பு:இந்தியத் திரைப்பட இயக்குநர்கள்
அவதார்: தி வே ஆப் வாட்டர்
அவதார்: தி வே ஆப் வாட்டர் (Avatar: The Way of Water) என்பது 2022 ஆம் ஆண்டு ஜேம்ஸ் கேமரூன் இயக்கத்தில் வெளிவந்த அமெரிக்க நாட்டு காவிய அறிபுனைத் திரைப்படம் ஆகும். இது 2009 ஆம் ஆண்டு வெளியான அவதார் என்ற படத்தின் தொடர்சியாக லைட்ஸ்டார்ம் என்டர்டெயின்மென்ட் மற்றும் டி.எஸ்.ஜி என்டர்டெயின்மென்ட் ஆகிய நிறுவனங்கள் இணைந்து தயாரிக்க, 20ஆம் சென்சுரி பாக்ஸ் நிறுவனம் மூலம் விநியோகம் செய்யப்படுகிறது.
இந்த திரைப்படம் ஜேம்ஸ் கேமரூன் இணைந்து ஜான் இலாண்டாவ் என்பவரும் தயாரிக்க, ஜேம்ஸ் கேமரூன் மற்றும் ஜோஷ் பீரீட்மேன் ஆகியோரின் திரைக்கதையில், சாம் வோர்த்திங்டன், ஜோ சல்டனா, சிகர்னி வேவர், இசுடீபன் லாங், கிளிப் கர்டிசு, சிசிஎச் பவுண்டர், எடி பால்கோ, ஜெமைன் கிளமென்ட் மற்றும் கேட் வின்ஸ்லெட் போன்ற பலர் நடிப்பில் உருவாக்கப்பட்டுள்ளது.
இயக்குனர் மற்றும் தயாரிப்பாளரான கேமரூன் என்பவர் அவதார் படம் வெற்றியடைந்தால் அதன் தொடர்ச்சிகளை உருவாக்க விரும்புவதாக 2006 இல் கூறியிருந்தார். முதல் படத்தின் பரவலான வெற்றியைத் தொடர்ந்து 2010 இல் முதல் இரண்டு தொடர்ச்சிகளை அறிவித்தார், அதை தொடர்ந்து 2014 ஆம் ஆண்டில் இதன் தொடர்ச்சியை வெளியிடும் நோக்கத்தில் இருந்தார். இருப்பினும், நீருக்கடியில் காட்சிகளைப் படம்பிடிப்பதற்காக புதிய தொழில்நுட்பத்தை உருவாக்க வேண்டியதன் அவசியம் இருப்பதனால், இதற்கு முன்பு செய்யப்படாத ஒரு சாதனை, படக்குழுவினர் அதிக நேரம் வேலை செய்வதற்கு குறிப்பிடத்தக்க தாமதத்திற்கு வழிவகுத்தது. இப்படத்திற்கான முதற்கட்ட படப்பிடிப்பு ஆகஸ்ட் 15, 2017 அன்று கலிபோர்னியாவின் மன்ஹாட்டன் கடற்கரையில் தொடங்கியது, அதைத் தொடர்ந்து செப்டம்பர் 25, 2017 அன்று நியூசிலாந்தில் அவதார் 3 உடன் ஒரே நேரத்தில் முதன்மை புகைப்படம் எடுக்கப்பட்டது. இருப்பினும் கோவிட்-19 பெருந்தொற்று நோய் காரணமாக தயாரிப்பு தடைபட்ட போதிலும், படப்பிடிப்பு மூன்று ஆண்டுகளுக்குப் பிறகு, செப்டம்பர் 2020 இன் இறுதியில் முடிவடைந்தது.
இப் படத்தின் திரையரங்கு வெளியீடு மீண்டும் மீண்டும் தாமதத்திற்கு உட்பட்டது, சமீபத்தியது ஜூலை 23, 2020 அன்று நிகழும் என அறிவிக்கப்பட்டு, இது தற்போது திசம்பர் 16, 2022 அன்று வெளியிட திட்டமிடப்பட்டுள்ளது, பின்வரும் மூன்று தொடர்ச்சிகள் முறையே டிசம்பர் 20, 2024, திசம்பர் 18, 2026 மற்றும் திசம்பர் 22, 2028 ஆகிய தேதிகளில் வெளியிடப்படும் என்று அறிவிக்கப்பட்டது.
மௌன ராகம் 2
மௌன ராகம் 2 என்பது 1 பெப்ரவரி 2021 ஆம் ஆண்டு முதல் விஜய் தொலைக்காட்சியில் திங்கள் முதல் வெள்ளி வரை இரவு 7 மணிக்கு ஒளிபரப்பாகும் இசை குடும்பக் கதை பின்னணியை கொண்ட தொலைக்காட்சி நாடகத் தொடர் ஆகும். இது மௌன ராகம் (2017-2020) என்ற தொடரின் இரண்டாம் பாகம் ஆகும். இந்த தொடரை 'தாய் செல்வம்' என்பவர் இயக்க, ரவீனா, சுருதி கார்த்திக், ராஜீவ் பரமேஷ்வர், சிப்பி ரஞ்சித், அனுஸ்ரீ போன்ற பலர் நடித்துள்ளார்கள்.
நேர அட்டவணை
இந்த தொடர் முதலில் ஜனவரி 1 பெப்ரவரி 2021 ஆம் ஆண்டு முதல் திங்கள் முதல் வெள்ளி வரை இரவு 10 மணிக்கு ஒளிபரப்பானது. பின்னர் கமல்ஹாசன் தொகுத்து வழங்கும் பிக் பாஸ் தமிழ் 5 என்ற நிகழ்ச்சிக்காக இந்த தொடர் 4 அக்டோபர் 2021 முதல் இரவு 7 மணிக்கு மாற்றப்பட்டது.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழ் இசைத் தொலைக்காட்சி தொடர்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சி பருவங்கள்
நார்சிங்கார், திரிபுரா
நார்சிங்கார் (Narsingarh) என்பது இந்தியாவின் திரிபுரா மாநிலத்தில் உள்ள மேற்கு திரிப்புரா மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.
மக்கள்தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி நார்சிங்கார் நகரத்தின் மொத்த மக்கள் தொகை 6,819 ஆகும் இம்மக்கள் தொகையில் 55% பேர் ஆண்கள் மற்றும் 45% பேர் பெண்கள் ஆவர். நகரத்தின் கல்வியறிவு சதவீதம் 71% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 78 சதவீதத்தினர் கல்வியறிவு பெற்றவர்களாகவும் பெண்களில் 62 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 10% அளவில் உள்ளனர்.
மேற்கோள்கள்
பகுப்பு:திரிபுரா மாநிலத்திலுள்ள ஊர்களும் நகரங்களும் பகுப்பு:மேற்கு திரிப்புரா மாவட்டம்
பெர்க்கிலியம்(III) புரோமைடு
பெர்க்கிலியம்(III) புரோமைடு  (Berkelium(III) bromide) என்பது BkBr3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெர்க்கிலியமும் புரோமினும் சேர்ந்து இந்த ஆலைடு உருவாகிறது.
கட்டமைப்பு
பெர்க்கிலியம்(III) புரோமைடு குறைந்த வெப்பநிலையில் a = 403 பைக்கோமீட்டர், b = 1271 பைக்கோமீட்டர் மற்றும் c = 912 பைக்கோமீட்டர் என்ற அளவுருக்களுடன், நேர்சாய்சதுரப் படிகத் திட்டத்திலான புளுட்டோனியம்(III) புரோமைடு சேர்மத்தின் படிகக் கட்டமைப்பை ஏற்றுக் கொண்டுள்ளது. அதிக வெப்பநிலையில், பெர்க்கிலியம்(III) புரோமைடு a = 723 பைக்கோமீட்டர், b = 1253 பைக்கோமீட்டர் மற்றும் c = 683 பைக்கோமீட்டர், β = 110.6° என்ற அளவுருக்களுடன் ஒற்றை சரிவச்சு படிகக் கட்டமைப்பில் அலுமினியம் குளோரைடின் கட்டமைப்பை ஏற்கிறது.
யசோதர்மனின் மண்டோசோர் வெற்றித் தூண் கல்வெட்டுகள்
மன்னர் யசோதர்மனின் மண்டோசோர் வெற்றித் தூண் கல்வெட்டுகள், (Mandasor Pillar Inscriptions of Yashodharman) இந்தியாவின் மத்தியப் பிரதேச மாநிலத்தின் மண்டசௌர் மாவட்டத்தின் தலைமையிடமான மண்டோசோர் நகரத்திற்கு தெற்கே 4 கிலோ மீட்டர் தொலைவில் உள்ள சேந்தனி எனும் கிராமத்தில் அமைந்துள்ளது. கிபி 6ஆம் நூற்றாண்டில் படையெடுத்து வந்த, பௌத்தர்களுக்கு எதிரானவரும், கொடூரமானவருமான ஹூணர்களின் மன்னர் மிகிரகுலனை, அவ்லிக இராச்சிய மன்னர் யசோதர்மன் வெற்றி கொண்டமையை சிறப்பிக்க மணற்கல்லாலான வெற்றித் தூண் நிறுவப்பட்டது. அத்தூணில் சமசுகிருத மொழியில் மன்னர் யசோதர்மனின் போர் வெற்றிகள் குறித்து கல்வெட்டாக குறிக்கப்பட்டுள்ளது.
வெளி இணைப்புகள்
பகுப்பு:மத்தியப் பிரதேச வரலாறு பகுப்பு:இந்தியக் கல்வெட்டுகள் பகுப்பு:இந்தியாவில் உள்ள சமசுகிருத கல்வெட்டுகள்
துடுப்புக்காலிகள்
துடுப்புகாலிகள் (Pinnipeds), எனும்  கடல் பாலூட்டிகள், துடுப்புகள் போன்ற நான்கு கால்களை பயன்படுத்தி கடலில் நீந்தும் திறன் பெற்ற கடல் வாழ் விலங்கினங்களாகும். துடுப்புகாலிகள் சில நேரங்களில் கடற்கரையிலும் தவழ்ந்து வந்து ஓய்வெடுக்கும். துடுப்புகாலிகளில் 33 வகையான இனங்கள் உள்ளது. துடுப்புகாலிகள் அதிகம் வேட்டையாடப்படுவதால், இவ்வினம் அழிவின் விளிம்பில் உள்ளது.
வட துருவம் மற்றும் தென் துருவக் கடற்கரைகளில் காணப்படும், ஊண் உண்ணிகளான துடுப்புகாலிகளை சீல், பனிக்கடல் யானை, கடல் சிங்கம்  என மூன்று குடும்பமாக வகைப்படுத்தியுள்ளனர்.
இவைகளின் காது அமைப்பு வெளி நீட்டாது, முகத்தில் உட்பொதிந்து காணப்படும். இதன் மூக்கு மற்றும் காதுகள் தண்ணீரில் நீந்தும்போது மூடிக்கொள்ளும்படி அமைந்துள்ளன. கால்கள் துடுப்புகள் போல அகன்று தட்டையாகிவிடும். நுரையீரல் பெரிதாக இருப்பதால் இதன் உடலமைப்பு மிதக்கும் தன்மையினை உடையதாக உள்ளது. இதன் நுரையீரல் பிற தரைவாழ் பாலூட்டிகளைவிட இரண்டரை மடங்கு பெரியதாகும். தரையில் நடக்கும்போது, அங்கும் இங்கும் ஓர் உருளை உருளுவதுபோல இருக்கும்.
துடுப்புகாலிகளில் பனிக்கடல் யானைகளுக்கு மட்டும் இரண்டு நீண்ட தந்தம் போன்ற பற்கள் உள்ளது. இப்பற்களால் இதன் எதிரிகளான பனிக்கரடி, சுறா மற்றும் திமிங்கிலங்களை விரட்டியடிக்கும். துடுப்புகாலிகளின் மேல் தோல் அரை அடி தடிமன் கொண்டதால், துருவப் பனியினை தாங்கும் திறன் கொண்டது.
இதன் முக்கிய உணவு மீன், நண்டு மற்றும் மெல்லுடலிகள் ஆகும். துடுப்புகாலிகள் ஒரு மீட்டர் நீளம் முதல் 5 மீட்டர் நீளமும்; 45 கிலோ கிராம் முதல் 3200 கிலோ கிராம் எடையும் கொண்டது. துடுப்புக்காலிகளின் தோலுக்கடியில் அடர்த்தியான கொழுப்பு படிந்திருப்பதால், துருவப் பனியினை தாங்கும் திறன் கொண்டது. துடுப்புகாலிகள் சிறந்த பார்வைத்திறனும், கேட்கும் திறனும் கொண்டவைகள்.
துடுப்புகாலிகளில் மூன்று பெருங் குடும்பங்கள் உள்ளது: 1 பனிக்கடல் யானை, 2 காதுள்ள சீல் மற்றும்  3 பாசிடோ எனும் கடல்சிங்கம்
வெளி இணைப்புகள்
பகுப்பு:கடற்பாலூட்டிகள்
சுரநிமல
உருகுணை இராச்சியத்திலுள்ள கொத்திவாலா வட்டாரத்தின், கந்தக வித்திக என்ற கிராமத்தின் குலத் தலைவனாக சங்கன் என்றொருவன் இருந்தான். அவனுக்கு ஏழு பிள்ளைகள் இருந்தார்கள். அவனது ஏழாவது பிள்ளையான "நிமலன்/நிமல" 10 யானைகளின் பலம் பொருந்தியவன்.
உருகுணை இராட்சியத்திலிருந்து ஒரு அழைப்பு
இவ்வழைப்பிதழ்  சங்கன் என்ற பிரபுக்குடும்பத்திட்கும் வந்தடைந்தது. அதில் ஒரு பிள்ளையை அனுப்ப வேண்டுமென இளவரசன் அபயன் கூறியிருந்தான்.
இளவரசனுடனான சந்திப்பு
நிமலனின் சோம்பேறித்தனத்தைகண்டு கோபம் கொண்டிருந்த அவனது ஆறு சகோதரர்களும் காவலுக்கு இவன் போகவேண்டுமென்று விரும்பினர். ஆனால் இவனுடைய தாயும் தந்தையும் அவ்வாறு விரும்பவில்லை. மற்ற சகோதரர்களிடம் கோபம் கொண்டவனாக அவன் அதிகாலையில் 3 யோயனை தூரம் சென்று சூரிய உதயத்துக்கு முன்பே இளவரசனைக் கண்டான்.
தீக அபயன் இளவரசனின் சோதனை
சேத்திய மலைக்கு அருகே துவார மண்டல கிராமத்தில் என்னுடைய நண்பனான குண்டலி என்ற பிராமணன் இருக்கிறன். அவனிடம் வெளிநாட்டிலிருந்து வந்த பொருள்கள் உள்ளன. அவனிடம் சென்று அவன் கொடுக்கும் பொருட்களைக்கொண்டுவா! என்று சொல்லி உணவளித்த பின்பு ஒரு லிகிதத்துடன் அவனை அனுப்பி வைத்தான்.
அனுராதபுரத்தை நோக்கி 9 யோயனை தூரம் நடந்து மதியானத்துக்குள் அவன் பிராமணன் இருக்குமிடத்தை அடைந்து விட்டான்.
பிராமணனின் முடிவு
"குளத்தில் குளித்துவிட்டு பிறகு என்னிடம் வா!" என்றான் பிராமணன். அதற்கு முன் அனுராதபுரத்திட்கு வந்திராத "நிமலன்" தீஸவாவிக்கு சென்று குளித்துவிட்டு தூபராமவிலுள்ள விஹாரைக்கும், புனித போதி மரத்துக்கும் வணக்கம் செய்துவிட்டு நகரிட்க்குள் சென்றான்.
நகரை சுற்றிபார்த்துவிட்டு, வாசனை திரவியங்களையும் வாங்கிக்கொண்டதும் வடக்கு வாசல் வழியே சென்று தாமரை மலர்களை வாங்கிக்கொண்டு பிரமணனிடம் வந்தான். பிராமணன் நடந்தவற்றை கேட்டுஅறிந்தான். காலையில் நடந்து வந்ததையும் இப்போது நடந்துபோய்விட்டு வந்ததையும் கேள்விப்பட்டு வியப்பிலாழ்ந்தான். ஏனெனில்  உணவேதும் உட்கொள்ளாமல் குறிப்பிட்ட நேரத்திற்குள் அவன் விரைவாக வந்தமையால் பிராமணன் வியப்படைந்தான்.
எனவே இவன் தமிழர்களுக்கு அருகில் வாசிக்ககூடாதென்று கருதி உணவு மற்றும் புன்னவதன உடைகளையும் மற்றும் பல பொருட்களையும் அளித்து இளவரசனிடம் அனுப்பிவைத்தான். மாலை மங்கு முன் இளவரசனிடம் வந்து சேர்ந்தான். பிராமணன் கொடுத்த லிகிதத்தையும் மற்றைய பொருட்களையும் இளவரசனிடம் கொடுத்த போது அவன் மனமகிழ்ந்து பரிசளித்து கௌரவிதான்.
காவன் தீசனிடத்தில்
thumb|இராஜரட்டை / அநுராதபுர இராட்சியம் பரிசுப்பொருட்களை பெற்றோரிடத்தில் ஒப்படைத்துவிட்டு தீக அபயன், இளவரசனிடம் சென்ற போது நிமலவை காவன்தீசனிடம் அனுப்பி வைத்தான். காவன்தீசன் அவனை துட்டகைமுனுவிடம் சேவை செய்ய அனுப்பிவைத்தான்.
யுத்தம்
பிற்காலத்தில் நடந்த காமினி (துட்டகைமுனு) – எல்லாளன் போரின்போது காமினி சார்பாக போரிட்டான்.
எல்லாளனின் தளபதி "தீகஜந்து" காமினியை கொல்லமுற்பட்டபோது இவனே துட்டகைமுனுவைய்க்காப்பாற்றினான்.
ஆதாரங்கள்
பகுப்பு:காவன்தீசனின் பத்துத் தளபதிகள்
பாட்டி யென்கின்சு
பாட்ரிசியா லியா யென்கின்சு (Patty Jenkins) (பிறப்பு: சூலை 24, 1971) என்பவர் அமெரிக்க நாட்டு திரைப்பட திரைப்பட இயக்குனர், திரைக்கதை ஆசிரியர் மற்றும் திரைப்பட தயாரிப்பாளர் ஆவார். இவர் மான்ஸ்டர் (2003), வொண்டர் வுமன் (2017), மற்றும் வொண்டர் வுமன் 1984 (2020) ஆகிய திரைப்படங்களை இயக்கியுள்ளார்.
இவர் இயக்கிய மான்ஸ்டர் படத்திற்காக சிறந்த முதல் அம்சத்திற்கான இன்டிபென்டன்ட் சிபிரிட் விருதையும் மற்றும் அமெரிக்கன் பிலிம் இன்ஸ்டிடியூட் இன் பிராங்க்ளின் ஜே. ஷாஃப்னர் விருதையும் வென்றார். அதை தொடர்ந்து தி கில்லிங் (2011) என்ற தொடரின் ஒரு கதை அத்தியாயத்தை இயக்கியத்ததற்காக இவர் பிரைம் டைம் எம்மி விருது பரிந்துரையையும், நாடகத் தொடரில் சிறந்த இயக்குனருக்கான டைரக்டர்ஸ் கில்ட் ஆஃப் அமெரிக்கா விருதையும் பெற்றார். இவர் 2017 ஆம் ஆண்டில், டைம் இதழின் ஆண்டின் சிறந்த நபருக்கான பட்டியலில் ஆறாவது இடத்தைப் பிடித்தார்.
ஆரம்பகால வாழ்க்கை
யென்கின்சு என்பவர் சூலை 24, 1971 ஆம் ஆண்டில் கலிபோர்னியாவில் உள்ள விக்டர்வில்லில், வியட்நாம் போரில் வெள்ளி நட்சத்திரத்தைப் பெற்ற விமானப்படைத் தலைவரும் போர் விமானியுமான வில்லியம் டி. ஜென்கின்ஸ் மற்றும் சான் பிரான்சிஸ்கோவில் சுற்றுச்சூழல் விஞ்ஞானியாகப் பணியாற்றிய எமிலி ரோத் ஆகியோருக்கு மகளாக பிறந்தார். இவருக்கு எலைன் ரோத் என்ற மூத்த சகோதரி உண்டு.
அப்பாலும் அடிசார்ந்தார்
அப்பாலும் அடிசார்ந்தார் என்போர் திருத்தொண்டர் தொகையில் குறிப்பிடப்படும் சைவ அடியார்கள் ஆவார்கள். இவர்களை தொகை அடியார்கள் எனும் பிரிவின் கீழ் சைவர்கள் குறிப்பிடுகிறார்கள். சிவனடி பற்றி வாழ்ந்த வாழ்கின்ற வாழப்போகின்ற அடியார்கள் அத்தனை மக்களையும் இவ்வாக்கியம் குறிக்கிறது.
ஆதாரங்கள்
பகுப்பு:தொகையடியார்கள்
புஷ்யமித்திர சுங்கன்
புஷ்யமித்திர சுங்கன் (Pushyamitra Shunga) வீழ்ச்சியை நோக்கிச் சென்று கொண்டிருந்த மௌரியப் பேரரசின் மன்னர் பிரகத்திர மௌரியனை கொன்று விட்டு இந்தியத் துணைக்கண்டத்தின் வட இந்தியாவில் சுங்கப் பேரரசை நிறுவி, கி மு 185 முதல் 149 முடிய சுங்கப் பேரரசை ஆண்ட பிராமண குல மன்னராவார்.
முன்னோர்கள்
பல ஆதாரங்கள் புஷ்யமித்திர சுங்கன் ஒரு பிராமணர் என்றே கூறுகிறது. மேலும் 16-ஆம் நூற்றாண்டின் பௌத்த அறிஞரான தாரநாதர்  வெளிப்படையாகவே சுங்கனை ஒரு பிராமண மன்னர் என்றே குறிப்பிடுகிறார். புஷ்யமித்திர சுங்கன் தந்தை வழி, தாய் வழியில், பாரத்துவாசர் மற்றும் விஸ்வாமித்திரர் கோத்திரத்தைச் சேர்ந்தவர்களுக்குப் பிறந்தவர் என புராணக் குறிப்புகளின் மூலம் அறியப்படுகிறது.
புராணங்கள், இறுதி மௌரியப் பேரரசன் ஆன பிரகத்திரனைக் கொன்று புஷ்யமித்திரசுங்கன் ஆட்சியை கைப்பற்றியதாக கூறுகிறது. ஆனால் திவ்வியவதனம் எனும் பௌத்த நூல், புஷ்யமித்திர சுங்கனை மௌரியப் பேரரசின் இறுதி மன்னர் என குறிப்பிடுகிறது. .
நாலந்தா மாவட்டம்
நாலந்தா மாவட்டம் (Nalanda district) வட இந்தியாவின் பிகார் மாநிலத்தின் முப்பத்தி எட்டு மாவட்டங்களில் ஒன்றாகும். இம்மாவட்டத் தலைமையிடம் பிகார் செரீப் நகரத்தில் இயங்குகிறது. இம்மாவட்டம் பாட்னா கோட்டத்தில் உள்ளது. இம்மாவட்டத்தில் பௌத்தர்களின் ராச்கிர் மலை உள்ளது.
புஷ்யமித்திர சுங்கன்
முன்னோர்கள்
எச். சி. இராய் சௌத்திரியின் கூற்றின் படி, சுங்கா  எனும் சமசுகிருத சொல்லிற்கு பெரிய மரம் என்று பொருள் உண்டு.
நாலந்தா மாவட்டம்
புவியியல்
பிகார் மாநிலத்தின் தெற்கில் அமைந்த இம்மாவட்டம் 2355 சதுர கிலோ மீட்டர் பரப்பளவு கொண்டது. இங்கு பாலகு, கும்பாரி, மோகனா மற்றும் ஜிராயன் ஆறுகள் பாய்கிறது.
புஷ்யமித்திர சுங்கன்
வாரிசு
புஷ்யமித்திர சுங்கனுக்குப் பின்னர் அவர்தம் மகன் அக்கினிமித்திரன் கி மு 148-இல் சுங்கப் பேரரசர் ஆனான்.
மேற்கோள்கள்
பகுப்பு:இந்தியப் பேரரசர்கள் பகுப்பு:கி மு 180 பிறப்புகள் பகுப்பு:கி மு 140 இறப்புகள் *
நாலந்தா மாவட்டம்
மக்கள் தொகையியல்
2011-ஆம் ஆண்டு மக்கள் தொகை கணக்கெடுப்பின் படி இம்மாவட்ட மொத்த மக்கள் தொகை 2,872,523 ஆக உள்ளது. 2355 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி 1220 PD/sqkm ஆக உள்ளது. மக்கள் தொகை வளர்ச்சி விகிதம் கடந்த பத்தாண்டுகளில் (2001 - 2011) 21.18 % ஆக உயர்ந்துள்ளது. பாலின விகிதம் ஆயிரம் ஆண்களுக்கு 921 வீதம் உள்ளனர். மாவட்டத்தின் சராசரி படிப்பறிவு 66.41 % ஆக உள்ளது.
சமயம்
இம்மாவட்டத்தில் இந்து சமயத்தவர் மற்றும் மக்கள் தொகை  இசுலாமிய சமய  மக்கள் தொகை   கூடுதலாகவும்,  கிறித்தவ, சீக்கிய,  பௌத்த, சமண சமய மக்கள் மிகக்குறைவாகவும் உள்ளது.
மொழிகள்
பிகார் மாநிலத்தின் ஆட்சி மொழியான இந்தி மொழியுடன், போஜ்புரி மொழி, உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
பொருளாதாரம்
பீரங்கி குண்டுகள் தயாரிக்கும் இந்திய அரசின் இராணுவ தளவாட தொழிற்சாலை நாலந்தாவில் அமைந்துள்ளது. இந்தியாவில் மிகவும் பின் தங்கிய 250 மாவட்டங்களில் ஒன்றாக, நாலந்தா மாவட்டத்தை 2006-இல் இந்திய அரசின் பஞ்சாயத்து ராஜ் அமைச்சகம் அறிவித்துள்ளதால், இம்மாவட்டத்தின் ஊரக வளர்ச்சி திட்டங்களுக்கு இந்திய அரசு நிதியுதவி வழங்கி வருகிறது.
மாவட்ட நிர்வாகம்
இம்மாவட்டம் பிகார் செரீப், ராஜகிரகம் மற்றும் ஹில்சா என மூன்று வருவாய் உட்கோட்டங்களைக் கொண்டுள்ளது. ஊரக வளர்ச்சிக்காக இம்மாவட்டத்தில் இருபது ஊராட்சி ஒன்றியங்கள் இயங்குகிறது.
அரசியல்
இம்மாவட்டம் பிஹார்சரீப் சட்டமன்றத் தொகுதி, ராஜ்கீர் சட்டமன்றத் தொகுதி, நாலந்தா சட்டமன்ற தொகுதிகளையும்; நாலந்தா மக்களவைத் தொகுதியும் கொண்டது.
போக்குவரத்து
இம்மாவட்டத்தில் தேசிய நெடுஞ்சாலை எண் 30, 31, 82 மற்றும் 110 என நான்கு தேசிய நெடுஞ்சாலைகள் இம்மாவட்டத்தின் வழியாக செல்வதால், மாநிலத்தின் மற்றும் அருகில் அமைந்த மாநிலங்களுடன் தரை வழியாக நன்கு இணைந்துள்ளது.
வெளி இணைப்புகள்
பகுப்பு:பீகார் மாவட்டங்கள்
காஞ்சிபுரம் விண்டுவீசர் கோயில்
காஞ்சிபுரம் விண்டுவீசர் கோயில் (விண்டுவீசம்) என விளங்கும் இது, காஞ்சிபுரத்திலுள்ள சிவக் கோயில்களில் ஒன்றாகும். திருமால் வழிபட்ட இக்கோயில் காஞ்சி திருவேகம்பத்தின் மூன்றாம் பிராகாரம் தெற்கு பக்கம் ஆயிரங்கால் மண்டபத்திலுள்ள கோபுர வாயிலுக்கு நேரே தென் பிராகாரத்தில் பிள்ளையார் சந்நிதிக்கு பக்கத்தில் உள்ளது. மேலும், இவ்விறைவரை விஷ்ணுவேஸ்வரர் என்ற பெயராலும் அழைக்கப்படும் இக்கோயில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.
தல சிறப்பு
திருப்பாற்கடலிலிருந்து திருமால் தன் மனையாட்டியினருடன் தில்லையில் வந்து திருநடனம் காணத் தவம்புரியங்கால் தில்லை நாதன் திருக்காஞ்சியில் எம்மை வழிபட்டு வருவாய் எனில் இங்கு எமது நடனத்தைப் பெறுவாயென்று கட்டளையிட அவ்வண்ணமே வந்து பூசித்தனர்.
தல வரலாறு
தில்லையில் இறைவன் ஆடுகின்ற ஆனந்த நடனத்தை தன்யோக நித்திரையில் அனுபவித்துக் கொண்டிருக்கும் திருமால், அந்தற்புத நடனத்தை இலக்குமி முதலியோருக்கும் காட்ட விரும்பி, காஞ்சியில் விண்டுவீசர் என்ற பெயரில் சிவலிங்கம் பிரதிட்டை செய்து வழிபட்டு, இறைவனின் அருளால் அனைவரையும் தில்லைக்கு அழைத்துச் சென்று ஆனந்த நடனத்தைக் காட்ட, அனைவரும் கண்டு பரவசப்பட்டனர் என்பது வரலாறாகும்.
அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியின் காஞ்சி திருவேகம்பத்தின் பிரகாரத்தில் - பிள்ளையார் சந்நிதிக்கு பக்கத்தில் விண்டுவீசம் அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரமுள்ள காஞ்சி சங்கர மடத்தை கடந்து சற்று தூரம் சென்றால் திருவேகம்பத்தில் இக்கோயில் தாபிக்கப்பட்டுள்ளது.
பதார்காட்
பதார்காட் (Badharghat) என்பது இந்தியாவின் திரிபுரா மாநிலத்தில் உள்ள மேற்கு திரிப்புரா மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.
புவியியல் அமைப்பு
23.79° வடக்கு 91.28° கிழக்கு என்ற அடையாள ஆள்கூறுகளில் பதார்காட் நகரம் பரவியுள்ளது.
மக்கள்தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பதார்காட் நகரத்தின் மொத்த மக்கள் தொகை 47,660 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். நகரத்தின் கல்வியறிவு சதவீதம் 80% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 53 சதவீதத்தினர் கல்வியறிவு பெற்றவர்களாகவும் பெண்களில் 47 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 9% அளவில் உள்ளனர்.
அரசியல்
இந்திய நாட்டின் திரிபுரா மாநிலத்தில் உள்ள மேற்கு திரிப்புரா மக்களவைத் தொகுதியின் ஒரு பகுதியாக பதார்காட் சட்டப்பேரவைத் தொகுதி இருக்கிறது.
மேற்கோள்கள்
பகுப்பு:திரிபுரா மாநிலத்திலுள்ள ஊர்களும் நகரங்களும் பகுப்பு:மேற்கு திரிப்புரா மாவட்டம்
முப்போதும் திருமேனி தீண்டுவார்
திருமேனி தீண்டுவார் என்பார் திருத்தொண்டர் தொகையில் குறிப்பிடப்படும் சைவ அடியார்கள் ஆவார்கள். இவர்களை தொகை அடியார்கள் எனும் பிரிவின் கீழ் சைவர்கள் குறிப்பிடுகிறார்கள்.
சிவபெருமானின் திருமேனிகளுக்கு அபிஷேகம், அலங்காரம், நைவேத்தியம், தீபாராதனை, அர்ச்சனை, ஸ்தோத்திரம் முதலானவற்றை செய்கின்ற அடியார்கள் திருமேனி தீண்டுவார் என்று குறிப்பிடுகின்றனர். இவர்களை சிவபெருமானுக்கு இணையாக சைவர்கள் வணங்குகின்றனர்.
வெளி இணைப்புகள்
[http://www.tamilsurangam.com/literatures/panniru_thirumurai/periya_puranam/periya_puranam_11_6.html#.V8rrUvl97IU பன்னிரண்டாம் திருமுறை - பெரிய புராணம் - 11.06. முழுநீறு பூசிய முனிவர் புராணம் - நக்கீரன்]
முழுநீறு பூசிய முனிவர்
முழுநீறு பூசிய முனிவர் என்போர் திருத்தொண்டர் தொகையில் குறிப்பிடப்படும் சைவ அடியார்கள் ஆவார்கள். இவர்களை தொகை அடியார்கள் எனும் பிரிவின் கீழ் சைவர்கள் குறிப்பிடுகிறார்கள். சிவச் சின்னங்களில் ஒன்றான திருநீறு அணிந்திருக்கும் அடியவர்களையும் சிவபெருமானாக சைவர்கள் எண்ணுகிறார்கள். உடல் முழுமைக்கும் திருநீறு அணைந்த முனிவர்களை திருத்தொண்டர் தொகையில் தொகை அடியார்களாக குறிப்பிட்டுள்ளார்கள்.
திருநீறு
நீறு, பஷ்பம், கற்பம், அநுகற்பம், உபகற்பம் போன்ற பெயர்களால் திருநீறு அழைக்கப்படுகிறது.
குரு பூசை
முழுநீறு பூசிய முனிவர்களுக்கு பங்குனி மாதத்தின் இறுதி நாளை குரு பூசை நாளாக சைவர்கள் குறிப்பிடுகிறார்கள்.
வெளி இணைப்புகள்
[http://www.tamilsurangam.com/literatures/panniru_thirumurai/periya_puranam/periya_puranam_11_6.html#.V8rrUvl97IU பன்னிரண்டாம் திருமுறை - பெரிய புராணம் - 11.06. முழுநீறு பூசிய முனிவர் புராணம் - நக்கீரன்]
பகுப்பு:தொகையடியார்கள்
பிரதாப்கார், திரிபுரா
பிரதாப்கார் (Pratapgarh) என்பது இந்தியாவின் திரிபுரா மாநிலத்தில் உள்ள மேற்கு திரிப்புரா மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.
புவியியல் அமைப்பு
23.81° வடக்கு 91.30° கிழக்கு என்ற அடையாள ஆள்கூறுகளில் பிரதாப்கார் நகரம் பரவியுள்ளது.
மக்கள்தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பிரதாப்கார் நகரத்தின் மொத்த மக்கள் தொகை 25,890 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். நகரத்தின் கல்வியறிவு சதவீதம் 72% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 77 சதவீதத்தினர் கல்வியறிவு பெற்றவர்களாகவும் பெண்களில் 67 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 11% அளவில் உள்ளனர்.
மேற்கோள்கள்
பகுப்பு:திரிபுரா மாநிலத்திலுள்ள ஊர்களும் நகரங்களும் பகுப்பு:மேற்கு திரிப்புரா மாவட்டம்
பயாலா ஏரி
சான்றுகள்
பகுப்பு:கைபர் பக்துன்வா மாகாணம் பகுப்பு:பாக்கித்தான் ஏரிகள்
மொக்குவா கிணறு
மொக்குவா கிணறு (Moqua Well) என்பது நவூரு தீவில் உள்ள ஒரு சிறிய நிலத்தடி ஏரி ஆகும். இது யாரென் நகரின் அடியில் அமைந்துள்ளது. நவூருவில் உள்ள மிகச்சில சுற்றுலாத் தலங்களுள் இதுவும் ஒன்றாகும்.
வரலாறு
இரண்டாம் உலகப் போர்க் காலத்தில் நவூரு நாட்டவர்களுக்கு குடிநீருக்காக இருந்த ஒரேயொரு முதன்மை ஆதாரமாக இருந்தது. இதனாலேயே இவ்வேரி கிணறு என்று அழைக்கப்படுகிறது. யாரென் மாவட்டம் முன்னர் மொக்குவா அல்லது மக்குவா என அழைக்கப்பட்டு வந்தது. இதன் காரணமாகவே இக்கிணறும் அதே பெயரில் அழைக்கப்பட்டு வருகிறது. இக்கிணற்றுக்கு அருகில் மொக்குவா குகைகள் அமைந்துள்ளன.
2001 ஆம் ஆண்டில் இங்கு இடம்பெற்ற ஒரு தற்கொலை நிகழ்வை அடுத்து நவூரு அரசு இவ்வேரிக்கு தடுப்பு வேலி போட்டுள்ளது.
மேற்கோள்கள்
பகுப்பு:நவூரு பகுப்பு:ஆசிய ஏரிகள்
சைபுல் முலுக் தேசியப் பூங்கா
வலது|thumb|275x275px| சைப் உல் முலுக் தேசியப் பூங்காவிலுள்ள ஏரி மற்றும் [[அல்பைன் தூந்திரம்|அல்பைன் பள்ளத்தாக்கு,]] சைப் உல் முலுக் தேசியப் பூங்கா ( Saiful Muluk National Park ) பாக்கித்தானின் கைபர் பக்துன்வாவின் மன்செரா மாவட்டத்திலுள்ள ககன் பள்ளத்தாக்கில் அமைந்துள்ளது. இந்த பூங்கா 2003 இல் அதிகாரப்பூர்வமாக அறிவிக்கப்பட்டது. மேலும், அல்பைன் தட்பவெட்பம் சைபுல் முலுக் ஏரியை மையமாகக் கொண்டுள்ளது.
தாவரங்கள் மற்றும் விலங்கினங்கள்
பூங்காவிலுள்ள சில விலங்கினங்களில் பனிச்சிறுத்தை, ஆசியக் கறுப்புக் கரடி, மர்மோட், மரநாய், ஐரோவாசியச் சிவிங்கிப் பூனை, இந்தியச் சிறுத்தை, ஆகியவை அடங்கும். பூங்காவின் ஏரிகளும் ஈரநிலங்களும் இங்குள்ள விலங்குகள் மற்றும் புலம்பெயர்ந்த நீர்ப்பறவைகளுக்கு குறிப்பிடத்தக்க சுற்றுச்சூழல் முக்கியத்துவத்தைத் தருகிறது.
பிராந்தியம்
லுலுசார்-துடிபட்சார் தேசியப் பூங்கா, லுலுசார் ஏரி மற்றும் துடிபட்சர் ஏரி, ககன் பள்ளத்தாக்கு போன்ற பகுதிகள் இந்த தேசியப் பூங்காவிற்கு அருகில் உள்ளது. பூங்காக்கள் இணைந்து 88,000 எக்டேர்களை (220,000) பாதுகாக்கின்றன.
சான்றுகள்
பகுப்பு:பாக்கித்தானிய தேசியப் பூங்காக்கள்
ராணிர்பசார்
ராணிர்பசார் (Ranirbazar) என்பது இந்தியாவின் திரிபுரா மாநிலத்தில் உள்ள மேற்கு திரிப்புரா மாவட்டத்தில் அமைந்துள்ள ஒரு நகரம் மற்றும் பேரூராட்சி ஆகும். நகர அரங்கம், பாரத் சஞ்சார் நிகாம் லிமிடெட் கோபுரம், சந்தை, போன்ற பல அடிப்படை வசதி வாய்ப்புகள் இங்குக் காணப்படுகின்றன.
புவியியல் அமைப்பு
23.83° வடக்கு 91.37° கிழக்கு என்ற அடையாள ஆள்கூறுகளில் ராணிர்பசார் நகரம் பரவியுள்ளது. அசாம் – அகர்தலா தேசிய நெடுஞ்சாலையில் ஆவுரா நதிக்கரையில் இந்நகரம் அமைந்துள்ளது. அகர்தலாவில் இருந்து வாகனங்களில் அரைமணி நேரப் பயணத்தில் இங்குச் செல்லமுடியும். காயெர்பூர் மற்றும் சிரானியா ஆகிய நகரங்கள் இந்நகருக்கு அருகில் உள்ளன.
இவற்றையும் காண்க
பகுப்பு:திரிபுரா மாநிலத்திலுள்ள ஊர்களும் நகரங்களும் பகுப்பு:மேற்கு திரிப்புரா மாவட்டம்
சறுக்கு எதிரொளிப்பு
இருபரிமாண வடிவவியலில் சறுக்கு எதிரொளிப்பு (glide reflection) என்பது ஒரு கோட்டில் நிகழும் எதிரொளிப்பு மற்றும் அந்த எதிரொளிப்பின் அச்சுக்கு இணையான பெயர்ச்சி இரண்டின் சேர்வாக அமையும் யூக்ளிடிய தளத்தின் உருமாற்றம் ஆகும்.
ஒரு சறுக்கு எதிரொளிப்பால் பிறப்பிக்கப்படும் சமஅளவைக் குலம் ஒரு முடிவுறா சுழற்குலமாக அமையும்.
இரு சம சறுக்கு எதிரொளிப்புகளின் தொகுப்பு ஒரு பெயர்ச்சியாகக் கிடைக்கும். இப்பெயர்ச்சியின் திசையனின் அளவு சறுக்கு எதிரொளிப்புடையதைப்போல் இருமடங்காக இருக்கும். எனவே சறுக்கு எதிரொளிப்புகளின் இரட்டை அடுக்குகள் ஒரு பெயர்ச்சி குலத்தை உருவாக்கும்.
வெளியிணைப்புகள்
பகுப்பு:சார்புகளும் கோப்புகளும் பகுப்பு:உருமாற்றம் (சார்பு)
சிவப்பு நிற சிறிய ஆந்தை
சிவப்பு நிற சிறிய ஆந்தை (Reddish scops owl)(ஓட்டசு உரூபெசென்சு) என்பது தென்கிழக்கு ஆசியாவில் காணப்படும் ஆந்தை சிற்றினம் ஆகும்.
விளக்கம்
இந்த ஆந்தையின் காதில் குஞ்சத்துடனும் ஒட்டுமொத்த உடலும் சிவப்பு-பழுப்பு தோற்றத்துடன் கூடியது. மிகச் சிறிய ஆந்தை ஆகும்.
அளவு: இதனுடைய உடலின் நீளம் 15 முதல் 18 செ.மீ. வரையிலும் இறக்கையின் நீளம் 12.7 முதல் 13.7 செ.மீ. வரையும், வால் நீளம் 5.8 முதல் 6.8 செ.மீ. வரையிலும் இருக்கும். சிவப்பு நிற சிறிய ஆந்தையின் எடை 70.5 முதல் 83 கிராம் வரை இருக்கும்.
நடத்தை
இந்த ஆந்தையின் நடத்தைக் குறித்து அதிகம் அறியப்படவில்லை. சிவப்பு நிற சிறிய ஆந்தை இரவாடி வகையினைச் சார்ந்தது. மற்ற சிறிய ஆந்தைகளைக் காட்டிலும் பொதுவாகக் காடுகளில் குறைந்த மட்டத்தில் காணப்படுகிறது.
குரல்
நல்ல இடைவெளியில் உச்சரிக்கப்படும் "ஹீஓ" என்ற வெற்று ஒலி
உணவு
பூச்சிகள், முக்கியமாக வெட்டுக்கிளிகள் மற்றும் கிரிகெட்டுகள். இந்த ஆந்தை நண்டுகளை எடுத்துச் செல்வதாகவும் அறியப்படுகிறது.
இனப்பெருக்கம்
குறைந்த அளவுத் தகவல்களே இதன் இனப்பெருக்கம் குறித்துக் கிடைக்கின்றன. மரத்துளைகள், மற்றும் பழைய பார்பெட் அல்லது மரங்கொத்தி துளைகளில் இனப்பெருக்கம் செய்கின்றன. சாவகம் தீவில், மார்ச் மற்றும் ஏப்ரல் மாதங்களில் முட்டைகள் கண்டுபிடிக்கப்பட்டுள்ளன. மேலும் சூலை நடுப்பகுதியில் ஒரு தாழ்வான கூடு காணப்பட்டது.
வாழ்விடம்
சிவப்பு சிறிய ஆந்தையானது தாழ் நிலப் பசுமையான, மலையடிவார மற்றும் சப்மண்டேன் காடுகளிலும், முதன்மை மற்றும் இரண்டாம் நிலை காடுகளிலும் காணப்படுகிறது. பெரும்பாலும் தாழ் நிலங்களில் காணப்படும் இந்த ஆந்தைகள் 1350மீ உயரம் வரையும் பதிவு செய்யப்பட்டுள்ளது.
பரவல்
தாய்லாந்து தீபகற்பத்தின் தெற்குப் பகுதி, மலாய் தீபகற்பம், சுமாத்திரா, சாவகம் மற்றும் போர்னியோ தீவுகளில் காணப்படுகிறது.
மேற்கோள்கள்
பகுப்பு:ஆந்தைகள்
பிரபோதனம்
வரலாறு
பிரபோதனம் 1949 ஆம் ஆண்டில் ஒரு மாத வெளியீடாகத் தொடங்கியது. ஆனால் பின்னர் 1964 ஆம் ஆண்டு வார இதழாக மாற்றப்பட்டது. இந்த இதழ் அதிகாரப்பூர்வமாக சமாத்-இ-இசுலாமி இந்தின் கேரளக் கிளையுடன் இணைக்கப்பட்டுள்ளது. சமாத்-இ-இசுலாமி இந்தின் கேரள அல்காவின் நிறுவனத் தலைவர்களான வி.பி. முகமது அலி மற்றும் கே.சி. அப்துல்லா மௌலவி ஆகியோரால் பிரபோதனம் பத்திரிகை நிறுவப்பட்டது. கோழிக்கோட்டில் உள்ள இசுலாமிய சேவைகள் அறக்கட்டளை அமைப்பு பிரபோதனத்தின் வெளியீட்டாளராக செயல்படுகிறது. பிரபோதனம் தனது அறுபதாவது ஆண்டு விழாவை 2009 ஆம் ஆண்டில் கொண்டாடியது.
புற இணைப்புகள்
பகுப்பு:கேரளம் பகுப்பு:கேரளத்தில் ஊடகங்கள்
வெளிறிய சின்ன ஆந்தை
வெளிறிய சின்ன ஆந்தை (Pallid scops owl)(ஓட்டசு புரூசி) என்பது மத்திய கிழக்கிலிருந்து மேற்கு மற்றும் மத்திய ஆசியா வரையிலான காணப்படும் சிறிய ஆந்தை ஆகும். சில சமயங்களில் வரிச் சின்ன ஆந்தை என்று அழைக்கப்படுகிறது.
விளக்கம்
இடது|thumb| கள வழிகாட்டி விளக்கம் வெளிறிய சின்ன ஆந்தை என்பது யூரேசியா சிறிய ஆந்தை போன்ற தோற்றத்தில் சிறிய காதுகள் கொண்ட ஆந்தை ஆகும். ஆனால் இவற்றின் முதுகில் மிகவும் தனித்துவமான கோடுகள் மற்றும் குறைவான சிக்கலான அடையாளங்கள் உள்ளன.
பரவல்
thumb| ஓட்டசு புரூசியின் இனப்பெருக்க பரம்பல் வெளிறிய சின்ன ஆந்தை மத்திய கிழக்கிலிருந்து மேற்கு மற்றும் நடு ஆசியா வரை பரவியுள்ளது. சில பறவைகள் குளிர்காலத்தில் அரேபியத் தீபகற்பம், எகிப்து மற்றும் பாக்கித்தான் வரை வலசை போகும். இது மரங்கள் மற்றும் புதர்களைக் கொண்ட பகுதி-திறந்த பகுதிகளில் வாழ்கிறது. இதனுடைய வாழிட வரம்பு 6,190,000 km2 என்று மதிப்பிடப்பட்டுள்ளது. இதன் இனப்பெருக்க கால வரம்பு 3,560,000 km2 ஆகும்.
2015ஆம் ஆண்டில், இசுரேலின் பிளவு பள்ளத்தாக்கில் 400 இணைகளுக்கு மேலான புதிய ஆந்தைகள் கண்டறியப்பட்டது. மேலும் 2016ஆம் ஆண்டில் ஜோர்தானில் (கிழக்கே ஜோர்தன் நதி வரை) புதிய ஆந்தைகள் காணப்பட்டன. இவை அனைத்தும் பனைத் தோட்டங்களில் கூடு கட்டுகின்றன.
இந்தியாவில் குசராத்து, மத்தியப் பிரதேசம் மற்றும் ராஜஸ்தான் மாநிலங்களிலிருந்து பல பதிவுகள் உள்ளன. மேலும் தென் மாநிலமான கேரளாவில் உள்ள நெல் வயல்களிலிருந்து இந்த சிற்றினத்தின் பதிவு உள்ளது.